கேள்வி: பத்மநாதன் இராமநாதன் - வாழ்க்கைச் சுருக்கம் என்பது என்ன?
பதில்: சங்கரப்பிள்ளை பத்மநாதன், மற்றும் சேர் பொன்னம்பலம் இராமநாதன் பெயர்த்தியான சிறீமணி என்பவருக்கும் பிறந்தவர் இராமநாதன். இராமநாதன் கொழும்பு புனித யோசேப்பு கல்லூரியிலும், தென்னிந்தியாவில் மொன்ட்ஃபோர்டு உயர்நிலைப் பள்ளியிலும் கல்வி கற்றார். பள்ளிப் படிப்பை முடித்துக் கொண்ட பின்னர் ஐக்கிய இராச்சியம் சென்று வேல்சு பல்கலைக்கழகத்தின் புனித தாவீது கல்லூரியில் உயர்கல்வி கற்றார். இராமநாதன் கொழும்பைச் சேர்ந்த வழக்கறிஞர் சுப்பையா சரவணமுத்து என்பவரின் மகள் மனோ என்பவரை திருமணம் புரிந்தார்.
கேள்வி: பத்மநாதன் இராமநாதன் - பணி குறித்து விரிவாக சொல்லுங்கள்.
பதில்: இலங்கை திரும்பிய பின்னர் இராமநாதன் உள்நாட்டு இறைவரித் திணைக்களத்தில் சில காலம் பணியாற்றினார். பின்னர் மீயுயர் நீதிமன்ற வழக்கறிஞராகப் பணியாற்றினார். 1970களின் இறுதியில் சட்டமா அதிபர் திணைக்களத்தில் முடிக்குரிய வழக்குரைஞராக இணைந்தார். 1978 இல் உயர்நீதிமன்ற நீதிபதியாக மாத்தறை, அனுராதபுரம், குருணாகல், கொழும்பு ஆகிய இடங்களில் பணியாற்றினார். 1985 இல் மேன்முறையீட்டு நீதிமன்ற நீதிபதியாக நியமிக்கப்பட்டார். பின்னர் மேன்முறையீட்டு நீதிமன்றத் தலைவரானார். அதன் பின்னர் மீயுயர் நீதிமன்ற நீதிபதியானார். இராமநாதன் டென் ஹாக் நிரந்தர நடுவர் நீதிமன்றம் உறுப்பினராகவும், இந்தோ-பசிபிக் சட்ட சபை உறுப்பினராகவும், பிரித்தானிய அறிஞர்கள் சபையின் தலைவராகவும் இருந்துள்ளார். இலங்கையின் இரண்டாவது உயர் விருதான தேசமானிய விருதை இலங்கை சனாதிபதி சந்திரிக்கா பண்டாரநாயக்க குமாரதுங்கவிடம் இருந்து பெற்றார்.